Her havde Europæisk Ungdom Aalborg inviteret til Pride of Cultures 2018. Her mødes en række af byens foreninger for at fejre de mange forskellige kulturer i byen. Formålet med paraden er at vise styrken, når forskellige kulturer står sammen, og at den kulturelle mangfoldighed findes og trives. - Det er vigtigt at fejre, at man ikke er bange for andre bare fordi, man har en anden kultur. Her i Aalborg viser vi, at vi snildt kan leve sammen, selv om vi er forskellige, og man oplever, at vi har meget til fælles, fortæller Niels Martin Sunesen, næstformand i Europæisk Ungdom Aalborg.
Den multikulturelle verden blev i dag fejret på Gammeltorv i Aalborg.